recursal/SuperWikiNEXT-32B huggingface dataset:
דגל הארמייה ה-15 הוצג בשנת 2019.
**הארמייה ה־15 של כוחות האוויר והחלל למטרות מיוחדות** (ברוסית: **15-я армия воздушно-космических сил особого назначения**) הוא יחידה מבצעית בחיל החלל הרוסי. הארמייה נוסדה ב-1 בדצמבר 2011 כחלק מכוחות האוויר והחלל.

משימות
------

**הארמייה ה-15 של כוחות האוויר והחלל למטרות מיוחדות** עוסקת בבקרה על ניהול חלליות במסלול, איתור שיגורים של טילים בין-יבשתיים בליסטיים ותצפית על החלל החיצון. פעולות אלה מתבצעות באמצעות תחנות מכ"ם של מערכת ההתראה מפני התקפות טילים מסוג 77Ya6 וורונז', דנייפר, דריאל, וולגה, כמו גם המתחם הרדיו-אופטי קרונה בקאראצ'אי-צ'רקסיה ובמתחם האופטו-אלקטרוני אורנן שבטג'יקיסטן.

הארמייה מבצעת משימות שיגור חלליות למטרות שונות, תפעול חלליות למטרות צבאיות וחלליות ששוגרו במסגרת שיתוף פעולה בינלאומי ותוכניות יזמות מסחריות.

אחת המשימות העיקריות היא להבטיח את תפקודה התקין של מערכת הניווט גלונאס, המורכבת מ-24 לוויינים. בין המשימות החשובות ביותר הם השימוש במערכת זמן אחידה עבור אנשי משרד ההגנה של הפדרציה הרוסית.

מתחמי פיקוד ומדידה נפרדים (OKIK) של מרכז חלל הניסויי הראשי ממוקמים ברחבי רוסיה מקלינינגרד ועד קמצ'טקה. כל המידע המתקבל על ידי מתחמי הפיקוד והמדידה מהחללית מועבר למרכז השליטה בחלליות של קבוצת המסלולים הרוסית בקראסנוזנאמנסק לעיבוד, ניתוח וקבלת החלטות לגבי הנפקת פקודות שליטה לחללית.

באוקטובר 2021: סט חטיבה ראשון של מערכת טילי קרקע-אוויר S-500 הגיעה לשירות.

מבנה
----

הארמייה מורכבת מ:

* מרכז החלל הניסויי הראשי על שם גרמן טיטוב (קרסנוזנאמנסק);
* המרכז הראשי להתראה מפני מתקפת טילים;
* המרכז הראשי למודיעין חלל

קישורים חיצוניים
----------------

ויקישיתוף מדיה וקבצים בנושא **הארמייה ה-15 של כוחות האוויר והחלל למטרות מיוחדות** בוויקישיתוף

הערות שוליים
------------

1. ↑  "В соединениях и воинских частях ВКС России прошли торжественные мероприятия, посвященные Новому году". *Департамент информации и массовых коммуникаций Министерства обороны*. 1 בינואר 2018. אורכב מ-המקור ב-2021-04-16. נבדק ב-2018-07-22. `{{cite web}}`:  (עזרה)
2. ↑
3. ↑  "Космические войска". אורכב מ-המקור ב-2021-04-16. נבדק ב-2018-07-22.
4. ↑  "Воздушно-космические силы России. Часть 1". *Defence Express*. 15 ביולי 2016. אורכב מ-המקור ב-2021-04-16. נבדק ב-2018-07-22. `{{cite web}}`:  (עזרה)
**אליזבת ברכּס פרילוגר** (באנגלית: **Elizabeth Barchas Prelogar**; נולדה ב-1980) היא עורכת דין המכהנת כפרקליטת המדינה של ארצות הברית. היא כיהנה בתפקיד בפועל החל מ-20 בינואר 2021, עם תחילת ממשל ג'ו ביידן, ומינויה אושר על ידי הסנאט ב-11 באוגוסט 2021.

ראשית חייה והשכלה
-----------------

פרילוגר נולדה בבויסי שבאיידהו בשם אליזבת ברכּס. לאחר סיום לימודיה התיכוניים, למדה פרילוגר ספרות אנגלית וספרות רוסית באוניברסיטת אמורי. היא סיימה את לימודיה באמורי בהצטיינות ולאחר מכן למדה כתיבה יוצרת באוניברסיטת סנט אנדרוז בסקוטלנד. לאחר מכן למדה משפט בבית הספר למשפטים באוניברסיטת הרווארד, שם שימשה גם כעורכת במערכת של *Harvard Law Review*. היא זכתה במלגת לימודים לסטודנטים המעוניינים להיות עיתונאים וללמוד מחוץ לארצות הברית, על בסיס מאמר שכתבה על צנזורה ברוסיה. היא דוברת רוסית באופן שוטף. היא סיימה את לימודיה בהצטיינות עם תואר JD בשנת 2008.

פרילוגר נבחרה בתחרויות יופי כ"מיס איידהו ארצות הברית" בשנת 2001 ו"מיס איידהו" בשנת 2004.

קריירה
------

לאחר לימודיה הייתה פרילוגר עוזרת משפטית של מריק גרלנד בבית המשפט הפדרלי לערעורים במחוז קולומביה (2008–2009) ושל שופטות בית המשפט העליון של ארצות הברית רות ביידר גינסבורג (2009–2010) ואלנה קגן (2010–2011). לאחר מכן עבדה פרילוגר במספר משרדי עורכי דין והתמקדה בליטיגציה בבית המשפט העליון. היא לימדה קורס בבית הספר למשפטים באוניברסיטת הרווארד ולקחה מספר תיקים פרו בונו.

בשנים 2014–2019 כיהנה פרילוגר כעוזרת פרקליט המדינה של ארצות הברית. במסגרת תפקיד זה היא טענה בבית המשפט העליון. בנוסף היא הייתה חלק מצוות החקירה של התערבות רוסיה בבחירות לנשיאות ארצות הברית ב-2016, שהוביל רוברט מולר.

עם כניסתו לתפקיד נשיא ארצות הברית, מינה ג'ו ביידן את פרילוגר כסגנית ראשית של פרקליט המדינה של ארצות הברית, והיא כיהנה בפועל בתפקיד פרקליטת המדינה. היא כיהנה בתפקיד ללא מינוי רשמי במשך כשבעה חודשים, תקופה שנחשבת לארוכה יחסית. ב-10 באוגוסט 2021 הכריז ביידן רשמית שפרילוגר היא מועמדתו לתפקיד, ובאותו היום הוצגה מועמדותה בפני הסנאט. ב-7 באוקטובר אישרה ועדת המשפט של הסנאט את מועמדותה ברוב של 13 תומכים מול 9 מתנגדים, וב-28 באוקטובר אישר הסנאט את המינוי, ברוב של 53 תומכים מול 36 מתנגדים. היא האישה השנייה שמכהנת בתפקיד (הראשונה הייתה אלנה קגן).

קישורים חיצוניים
----------------

* על אליזבת פרילוגר, באתר מחלקת המשפטים של ארצות הברית (באנגלית)
* תיקים שבהם טענה אליזבת פרילוגר בפני בית המשפט העליון של ארצות הברית, באתר Oyez (באנגלית)

הערות שוליים
------------

1. ↑  Emory Magazine, Volume 78(1), Spring 2002
2. ↑  Student wins award for overseas journalism, Harvard Law Today, February 10 2006
3. 1 2  Josh Gerstein, "Biden selects Elizabeth Prelogar to be solicitor general, Politico, August 10 2021
4. 1 2  Meet the Solicitor General, The United States Department of Justice
5. ↑  U.S. Senate panel advances Biden solicitor general pick Prelogar, Reuters, ‏October 7 2021
6. ↑  John Fritze, Senate confirms Elizabeth Prelogar as government's top Supreme Court lawyer, USA Today, ‏October 28 2021
הפגודה בביתן
שער הטוריאי
**ביתן יפן** הוא אחד הביתנים באזור תצוגת העולם של פארק השעשועים אפקוט שבאתר הנופש דיסניוורלד באורלנדו שבפלורידה.

הביתן היפני נועד להציג את תרבותה, מטבחה והארכיטקטורה של יפן. 
מבני הביתן היפני בנויים בסגנון ארכיטקטוני יפני. המבנים בנויים סביב חצר מרכזית, בפתח הביתן, לחוף הלאגונה, שער טוריאי יפני מסורתי. בביתן גן יפני בו זורם פלג בין מספר ברכות עיטוריות. בגן מצויה פגודה יפנית. בביתן, מעבר לחפיר נמצאת מצודה יפנית פאודלית בה מוצגים חפצי אומנות יפניים. בביתן כלבו המוכר מוצרים יפניים: ספרים, מאנגה, תכשיטים, ביגוד (קימונואים ונעליים יפניות), צעצועים וכלי הכנה והגשה של מאכלים יפניים.

בביתן מספר מסעדות יפניות.

במבנה מקום למתקן שעשועים או מתקן אפל, אולם מתקן זה מעולם לא עבר את השלב התכנוני.

קישורים חיצוניים
----------------

| עיינו גם בפורטל: |
| --- |
|  | **פורטל דיסני** |

ויקישיתוף מדיה וקבצים בנושא **יפן** בוויקישיתוף

| אפקוט |
| --- |
| עולם העתיד | ספינת החלל כדור הארץ • אינובנשונס • עולם האנרגיה • המשימה: חלל • סוארין • טסט טרק • דמיון! • האדמה • הימים החיים |  |
| גלריית מדינות העולם | מקסיקו • נורווגיה • סין • גרמניה • איטליה • ההרפתקה האמריקאית • יפן • מרוקו • צרפת • הממלכה המאוחדת • קנדה |
| מתקנים שאינם פעילים | הורייזונז • פלאי החיים • כפר המילניום • עולם התנועה |
**גְרוּבְשַרְק** (אנגלית: **Grooveshark**) היה שירות הזרמת מוזיקה מקוון, שאפשר לגולשיו להעלות מוזיקה, ליצור רשימת השמעה ולהאזין לשירים.

לאתר היו שתי גרסאות למנויים בתשלום: "Grooveshark Plus" ו-"Grooveshark Anywhere". גרסת "Grooveshark Plus" העלימה את הפרסומות מהאתר, בעוד שגרסת "Grooveshark Anywhere" אפשרה למשתמש להאזין למוזיקה בטלפון הנייד.

בגרובשרק הושמעו כ-150 מיליון שירים בחודש. בישראל השתמשו בו כתחליף לשירותי מוזיקה שלא היו זמינים בארץ, לצד יוטיוב ואתרים נוספים (כגון Spotify, Pandora ועוד).

היסטוריה
--------

האתר הוקם במרץ 2007 בארצות הברית על ידי שלושה סטודנטים מאוניברסיטת פלורידה.

במקור נקרא האתר "Blue Shark" (כריש כחול). בסופו של דבר, הוחלט להחליף את המילה "כחול" במילה "גרוב" (אנגלית: Groove, שמשמעותו המעורפלת במקצת היא 'תחושת והרגשת הקצב והמוזיקה').

בשנת 2010 הכיל האתר למעלה מ-7 מיליון שירים.

במהלך 2010–2011 הוגשו מספר תלונות נגד האתר בהקשר לזכויות יוצרים. כתוצאה מכך, חברת אפל הסירה אפליקציה תואמת באייפון מהחנות שלה, והאתר הוסר מהשוק שמשתמש במערכת ההפעלה אנדרואיד. גם להקת פינק פלויד ניהלה מערכה משפטית נגד האתר - וניצחה.

ב-1 במאי 2015 דווח שהאתר נסגר, זאת בעקבות תביעות ענק שהגישו חברות תקליטים גדולות נגד Grooveshark. אחד ממייסדי האתר, ג'וש גרינברג, נמצא מת בנסיבות בלתי ברורות בתאריך 19 ביולי 2015.

ראו גם
------

* נאפסטר

קישורים חיצוניים
----------------

ויקישיתוף מדיה וקבצים בנושא **Grooveshark** בוויקישיתוף
* אתר האינטרנט הרשמי של Grooveshark (לא פעיל)
* ג'וש גרינברג נמצא ללא רוח חיים - כתבה מעיתון Gainesville
* "Music Streaming Website Grooveshark Shuts Down" כתבה בטיים מגזין אודות סגירת האתר, 1 במאי 2015

| שירותי מוזיקה דיגיטליים |
| --- |
| שירותים פעילים | Anghami • אפל מיוזיק • בנדקמפ • ביטפורט • בליפ.קום • בומפליי מיוזיק • CD Baby •‏ דיגיטלי אימפורטד • דיטו מיוזיק • דיג'יי-שופ • הופלה • אייסקאסט • iHeartRadio •‏ חנות האייטונס • ג'מנדו • ג'ונו רקורדס • לייב-365 • LiveXLive (Slacker) •‏ מגנטון • מלון • מיקסקלאוד • מוב • מיוזיק גלו • נימביט • NoiseTrade •‏ ONErpm •‏ פנדורה • פפטארי • קובוז • רדיו.קום • רוק-מיי-ראן •‏ רוקסי • ספינלט • ספוטיפיי • סאונדקלאוד •‏ יאנדקס. מוזיקה • טיידל • אמזון מיוזיק • ‏Last.fm • שזאם • דיזר • יוטיוב מיוזיק • eSound |
| שירותים לא פעילים | בלאקברי וורלד • גוגל פליי מיוזיק • גרובשרק • קאזה • רדיו |
**איתן רותם** (10 בפברואר 1961 – 17 באוגוסט 1982) היה שחיין ושחקן כדורמים ישראלי, אלוף ישראל בשחייה ושחקן נבחרת ישראל בכדורמים. נהרג בלבנון במבצע שלום הגליל.

ביוגרפיה
--------

רותם נולד וגדל בקיבוץ גבעת חיים איחוד, בנם הבכור של רבקה ואריה רותם, אחיו האמצעי, יובל, אלוף ושיאן ישראל בשחייה ואחותו הצעירה מיכל. הוא למד בבית הספר היסודי ובחטיבת הביניים בקיבוץ, המשיך ללמוד בתיכון "חוף הכרמל", וסיים את בית הספר במגמה הומנית. רותם הצטיין בספורט. הוא התאמן בשחייה בקבוצת הפועל גבעת חיים בהדרכתו של גרשון שפע. הוא שיחק כדורמים בקבוצת הפועל גבעת חיים בהדרכתם של מיקי הדר ועודד רוזנפלד, איתה זכה בחמישה תוארי אליפות המדינה.

### אלוף ישראל בשחייה

באליפות החורף הראשונה של ישראל בשחייה (בריכת 25 מטר) שנערכה בבריכת גבעת חיים במרץ 1977 זכה רותם במדליית זהב במשחה ל-100 מטר גב בתוצאה של 1:09.4 דקות. באליפות ישראל שנערכה בסוף ספטמבר אותה שנה הוא זכה במדליית ארד במשחה ל־200 מטר גב בתוצאה של 2:32.61 דקות, אחרי אבי כרמל (2:20.22 דקות) וערן קרקו (2:30.27 דקות), שניהם ממכבי תל אביב.

רותם היה חבר בנבחרת ישראל בכדורמים, והשתתף בתחרויות בינלאומיות ברחבי העולם.

בנובמבר 1979, התגייס רותם לצה"ל. כספורטאי מצטיין יכול היה לשרת בתפקיד עורפי, אולם העדיף לשרת ביחידה קרבית, ושירת בגדוד 890 של חטיבת הצנחנים. באפריל 1981, הוא הועלה לדרגת סמל. בעת שירותו הצבאי המשיך להתאמן ולייצג את ישראל בתחרויות בינלאומיות באירופה ובאמריקה. אימוניו בנבחרת לא פגעו בשירותו הצבאי, ובפברואר 1981, הוא הועלה לדרגת סמ"ר.

ביולי 1982, בימי מלחמת שלום הגליל, אושרה יציאתו מן הארץ לטורניר "שמונה האומות" בכדורמים שנערך באוסלו נורווגיה ובטורניר קדם אליפות העולם שנערך בגואיאקיל, אקוודור. כששב לישראל, אף על פי שהיה אמור להיות בחופשה, חזר רותם לפקד על יחידתו בלבנון. ב-17 באוגוסט 1982 הוא התנדב להחליף את נהג הסיור שהתלונן על עייפות. בסיור ליד הכפר עבדיה בלבנון, מזרחית לביירות, נלכד במארב מחבלים, שפתחו עליהם באש ונהרג במהלכו.

רותם הובא למנוחות בחלקה הצבאית בבית הקברות בקיבוץ שבו נולד, גבעת-חיים איחוד.

שר הביטחון אריאל שרון כתב במכתב תנחומים למשפחתו:   


> 
> סמל-ראשון איתן רותם נתן את חייו למען מולדתו. הוא שירת בגדוד חיל-רגלים, היה חייל מעולה. אחרי שסיים קורס מ"כים, תיפקד איתן כסמל במחלקת מרגמות. הוא היה ספורטאי מצטיין, עמד בכבוד בשני התחומים, בלי להזניח אף אחד מהם, בהצטיינות.
> 
> 
> 
>

הנצחה
-----

נערך טורניר כדורמים לזכרו.

קישורים חיצוניים
----------------

| עיינו גם בפורטל: |
| --- |
|  | **פורטל שחייה** |

* קורות החיים של איתן רותם, באתר "יזכור" של משרד הביטחון
* חגי אשלגי, איתן רותם, מתוך אתר שוונג, ארכיון קיבוץ גבעת חיים איחוד, 14 באפריל 2013
* ניר שועלי, "איתן היה אמיץ בצורה יוצאת דופן", באתר איגוד הכדורמים בישראל, 7 במאי 2019

הערות שוליים
------------

1. ↑  שחיה, דבר, 20 במרץ 1977
2. ↑  באליפות החורף הראשונה של ישראל בשחייה, מעריב, 20 במרץ 1977
3. ↑  יעקב פתאל, ששה שיאים חדשים בשחייה הוצבו בפתיחת אליפות ישראל בוינגייט, דבר, 25 בספטמבר 1977
**איתן רביבו** (נולד ב-22 בינואר 1961) הוא כדורגלן עבר ישראלי. ששיחק בעמדת החלוץ והמגן השמאלי.

קריירה
------

רביבו החל את דרכו במחלקת הנוער של הפועל אשדוד ועלה לקבוצה הבוגרת בשנת 1978, עם הופעת בכורה בגיל 17 מול הפועל טירת כרמל. הקבוצה שיחקה בליגה הארצית ובעונת 1978–1979 ירד עימה לליגה א' דרום. בתחילת עונת 1981–1982 הצטרף להפועל כפר סבא מהליגה הלאומית ובסוף העונה חגג עימה את אליפות הליגה כחלוץ מוביל. בעונה שלאחר מכן שחק רביבו עם קבוצתו במסגרת האינטרטוטו ובסיום העונה ירד עם כפר סבא לליגה הארצית ולאחר עונה אחת בארצית חזרו ללאומית. רביבו המשיך בכפר סבא עד לסוף עונת 1988–1989, אז ביקש להשתחרר ונענה בחיוב. בשתי העונות האחרונות בכפר סבא שיחק רביבו לסירוגין גם בתפקיד המגן השמאלי.

בעונות 1989–1991 חזר ושיחק בהפועל אשדוד מליגה א' דרום בתור חלוץ קיצוני שמאלי והעפיל איתה לליגה הארצית. בעונה השנייה סיים עם הקבוצה במקום השמיני בארצית. רביבו עזב את הפועל אשדוד לאחר טענות ששכרו לא שולם במלואו.

בעונות 1991–1994 שיחק במכבי עירוני אשדוד בתפקיד במגן השמאלי. שנתיים בליגה הארצית, ולאחר ההעפלה לליגה הלאומית המשיך עוד עונה אחת.

לאחר הפרישה ממשחק, אימן מספר קבוצות בליגות הנמוכות, בין היתר את הפועל מרמורק.

תארים כשחקן
-----------

**ליגת העל**

* **אליפות (1)**: 1981/1982

**גביע אלוף האלופים**

* **זכייה (1)**: 1982

חיים אישיים
-----------

אחיו הצעיר אורן רביבו גדל ושיחק בעירוני אשדוד והשניים שיתפו פעולה בזמן שאיתן שיחק בעירוני. שני בניו לירן ואור שיחקו במ.ס. אשדוד עד גיל נוער.
כיום איתן רביבו הוא מנהל אגף בעיריית אשדוד.

קישורים חיצוניים
----------------

* פרופיל, באתר Transfermarkt
* טקס שחקן עבר איתן רביבו, באתר youtube

הערות שוליים
------------

1. ↑  פתיחה טובה וסיום טוב, בעיתון מעריב 29 באוקטובר 1978
2. ↑  לאחר 8 שנים, איתן רביבו נפרד מכפר סבא, בעיתון מעריב 29 בספטמבר 1989
3. ↑  הוא עוד ישוב, בעיתון מעריב 2 באוקטובר 1989
4. ↑  קבלות בכורה לרכש של כפר סבא, בעיתון מעריב 21 באוגוסט 1988
אין תמונה חופשיתאין תמונה חופשית
**יפה לרמן** היא מומחית ברפואת משפחה ובגריאטריה. מנהלת מחלקות גריאטריה א' וגריאטריה ב', ומנהלת המערך הגריאטרי במרכז הרפואי ת"א ע"ש סוראסקי (2004-2019). מרצה בכירה בבית הספר לרפואה ע"ש סאקלר, אוניברסיטת תל אביב.

קורות חיים
----------

בשנת 1978 סיימה את הפקולטה לרפואה באוניברסיטת תל אביב.

בין השנים 1980–1985 התמחתה ברפואת משפחה במרכז רפואי רבין.

בין השנים 1986–1989 השתלמה במנהל מערכות בריאות באוניברסיטת תל אביב.

בין השנים 1987–1991 התמחתה בגריאטריה במרכז רפואי גריאטרי בית החולים שמואל הרופא בבאר יעקב.

בין השנים 1995–1996 השתלמה ברפואה גריאטרית (גרונטולוגיה) בשווייץ.

בשנת 1989 השתלמה בפסיכוגריאטריה, קורס נוטינגהאם אשר נערך בישראל.

גריאטריה
--------

בין השנים 1986–1987 כיהנה כסגנית מנהל כללי במחלקה גריאטרית בקופת חולים כללית.

בין השנים 1991–1995 כיהנה כמנהלת מחלקה גריאטרית בבית חולים שיקומי בית רבקה (בית חולים).

בין השנים 1995–1997 מונתה למנהלת מחלקה לאשפוז יום גריאטרי בבית חולים שיקומי בית רבקה (בית חולים).

בין השנים 2000–2004 מונתה למנהלת רפואית במרכז רפואי רעות ביד אליהו, תל אביב, (301 מיטות אשפוז).

בין השנים 2004–2019 הייתה מנהלת המערך הגריאטרי במרכז הרפואי תל אביב.

משנת 2012 היא מרצה בכירה בבית הספר לרפואה ע"ש סאקלר – אוניברסיטת תל אביב.

2012 – חברת ועדה במרכז מינרבה לחקר סוף החיים במרכז הרצוג – אוניברסיטת תל אביב.

תחומי עיסוקה הגריאטריים של לרמן
-------------------------------

במחלקה "גריאטריה א'" עוסקים לרמן וצוותה בטיפול ובשיקום של בעיות נוירולוגיות כגון: לאחר אירוע מוחי והפרעות שונות במערכת העצבים, ובנוסף שיקום תפקודי לאחר אשפוז ממושך וחולים עם בעיות רפואיות חריפות המגיעים לחדר מיון.

במחלקה "גריאטריה ב'" עוסקים לרמן וצוותה בטיפול ובשיקום של חולים עם בעיות אורתופדיות כגון: שיקום לאחר שברים, החלפת מפרקים, טראומה, נפילות וכן שיקום תפקודי לאחר אשפוז ממושך וחולים עם בעיות רפואיות חריפות המגיעים לחדר מיון.

ללרמן 19 פרסומים מדעיים (אתר Pubmed).

לרמן חברה במועצה הלאומית לגריאטריה.

חברות באיגודים מקצועיים
-----------------------

1984 – האגודה הישראלית לרפואת משפחה בישראל

1996 – האקדמיה האירופאית לרפואה והזדקנות בשווייץ

1996 – האגודה הישראלית לגריאטריה בישראל

2000 – האגודה לפסיכוגריאטריה בישראל

2001 – האגודה לרפואה ומשפט בישראל

לקריאה נוספת
------------

* ד"ר יפה לרמן – מנהלת מערך הגריאטריה, מרכז רפואי ע"ש סוראסקי
* איכות חיים ואריכות חיים – ד"ר יפה לרמן, 9 במרץ 2008 (הקישור אינו פעיל)

הערות שוליים
------------

1. ↑  רשימת הפרסומים ד"ר יפה לרמן
2. ↑  המועצה הלאומית לגריאטריה
3. ↑  האגודה לרפואה ומשפט בישראל
רנו R8, מימין רנו R10
 רנו R8, שנת 1964
 רנו R8, גורדיני
**רנו R8** היא מכונית משפחתית קטנה, מתוצרת יצרנית הרכב הצרפתית **רנו** אשר יוצרה בין השנים 1962–1971. 

במהלך שנות הייצור, יוצרו 1,329,379 יחידות.

היסטוריה
--------

רנו R8 הוצגה לראשונה ביוני 1962, והתבססה על דופין של רנו. רוחבה היה צר מהדופין ב-34 מ"מ. המכונית דמתה לסימקה 1000 אשר הוצגה ב-1961. בשנת 1965 הוצגה גרסה מהודרת יותר: רנו R10.

בשנת 1964 פותחה רנו R8 גורדיני 1100, אשר זוהתה בחזית עם מספר פנסים גדולים, ובשנת 1965 רנו R8 גורדיני 1300, בעלת מנוע שהפיק 103 כ"ס, אשר הגיעה למהירות שיא של 175 קמ"ש.

עד לשנת 1970 יוצרה גם בבולגריה, ועד לשנת 1976 יוצרה גם בספרד. בין השנים 1968 - 1971 יוצרה ברומניה תחת השם "דצ'יה 1100". בסך הכל יוצרו 37,546 יחידות.

במקביל, רנו R8 הורכבה בוונצואלה, מקסיקו, אוסטרליה, מרוקו, קנדה וניו זילנד.

מנועי דגם "רנו R8" הורכבו ברישיון, במכונית המשפחתית הקטנה דאף 66 ההולנדית (מנועי 1,108 סמ"ק).

מפרט טכני ומידות
----------------

* מנוע אחורי 4 צילינדר, 956 סמ"ק, מקורר מים
* מנוע 1,108 סמ"ק המפיק 37 כ"ס, ו-43 כ"ס - הוצג בשנת 1964
* מנוע 1,134 סמ"ק המפיק 66 ו-89 כ"ס הוצג ב-1964, במודל "8 גורדיני"
* גיר ידני - 3 מהירויות
* גיר ידני - 4 מהירויות - (הוצג ב-1964)
* גיר אוטומטי - 3 מהירויות - (הוצג ב-1964)
* מכל דלק - 38 ליטר
* מהירות שיא - 110 קמ"ש
* אורך הרכב - 4,000 מ"מ
* רוחב - 1,490 מ"מ
* גובה - 1,375 מ"מ
* בסיס גלגלים - 1,375 מ"מ
* בלמי דיסק - 4 גלגלים (לשוק ספרדי - בלמי תוף)

ראו גם
------

* קטר שבו
* דופין
* רנו 10

לקריאה נוספת
------------

* חמישים שנה לרנו 8 גורדיני  אוטו, אוהד אלגוב, 3.2.2014
* רנו 8 גורדיני  (3:26 דקות), יו-טיוב
* רנו 8  (7:35 דקות), יו-טיוב
* רנו 8, נהיגת חורף  (6:41 דקות), יו-טיוב
* רנו 8 גורדיני  (2:26 דקות), יו-טיוב
* רנו 8, 1300, גורדיני שנת 1964  (באנגלית)

קישורים חיצוניים
----------------

ויקישיתוף מדיה וקבצים בנושא **רנו R8** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph701980

 |
**אוליבר ויליאם סקיפ** (נולד ב-16 בספטמבר 2000) הוא כדורגלן אנגלי המשחק בעמדת הקשר בקבוצת טוטנהאם הוטספר.

קריירה
------

סקיפ החל את הקריירה שלו בקבוצת הנוער של בנג'ו טייגרס לפני שעבר לטוטנהאם הוטספר ב-2008. ב-29 באוגוסט 2018, חתם סקיפ על חוזה לשלוש שנים עם טוטנהאם. הוא ערך את הופעת הבכורה שלו בקבוצה הבוגרת של טוטנהאם בניצחון 1-3 בגביע הליגה על וסטהאם יונייטד ב-31 באוקטובר 2018. הוא ערך את הופעת הבכורה שלו בליגה במשחק בית נגד סאות'המפטון, כאשר נכנס כמחליף מאוחר בניצחון 1-3, וערך את ההופעה הראשונה שלו בהרכב ב-15 בדצמבר 2018, בניצחון 0-1 על ברנלי. בעונת 2020/21, הוא הצטרף לקבוצת נוריץ' סיטי בהשאלה. סקיפ כבש את שער הבכורה שלו בקריירה בניצחון 1-3 על בירמינגהאם סיטי ב-23 בפברואר 2021.
סקיפ עזר לנוריץ' לזכות באליפות הצ'מפיונשיפ והוא נכלל בנבחרת העונה לשנת 2021.

נבחרת לאומית
------------

אוליבר סקיפ שיחק בנבחרות הצעירות של אנגליה עד גילאים 16, 17 ו-18.
ב-30 באוגוסט 2019, הוא נכלל לראשונה בסגל של נבחרת אנגליה עד גיל 21. הוא ערך את הופעת הבכורה שלו בנבחרת ב-11 באוקטובר 2019, כמחליף בתיקו 2-2 נגד סלובניה במריבור. ב-14 ביוני 2023, סקיפ נכלל בסגל נבחרת אנגליה לטורניר אליפות אירופה עד גיל 21.

קישורים חיצוניים
----------------

ויקישיתוף מדיה וקבצים בנושא **אוליבר סקיפ** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu
* פרופיל, באתר ESPN

הערות שוליים
------------
מור בין השנים 1910–1915
**אליזבת מור** (באנגלית: **Elisabeth Moore**‏; 5 במרץ 1876, ניו יורק, ארצות הברית - 22 בינואר 1959, פלורידה, ארצות הברית) הייתה טניסאית אמריקאית. במהלך הקריירה שלה, זכתה שמונה פעמים באליפות ארצות הברית הפתוחה בטניס.

ביוגרפיה
--------

מור נולדה בברוקלין, ניו יורק, גדלה והתחנכה בריג'ווד (אנ'), ניו ג'רזי והחלה לשחק טניס בגיל 12. אביה, ג'ורג' אדוארד מור, ברוקר כותנה אמיד, היה מוכר בחוגי הטניס. בשנת 1892, בגיל 16 ושלושה חודשים, הייתה לאישה הצעירה ביותר שמעפילה לגמר אליפות ארצות הברית הפתוחה בטניס - שיא שנשמר עד לשנת 1978 בה פם שרייבר העפילה לגמר - גם היא בגיל 16 אולם קצת צעירה ממור.

בשנת 1896, זכתה לראשונה באליפות ארצות הברית הפתוחה בטניס ליחידות ולזוגות. עקב בעיות בריאות, נאלצה לפרוש מהספורט למספר שנים. בשנת 1901, השתתפה שוב באליפות ארצות הברית הפתוחה לטניס, והתמודדה בגמר ה-'All Comers' מול מריון ג'ונס פרקוהר. פרקהוד נראתה תשושה בתחרות ובסופה אף צלעה. הגמר בין השתיים הסתיים בניצחונה של מור לאחר ארבע שעות - מה שהפך את הגמר הזה לגמר הנשים הארוך ביותר בהיסטוריה. יום לאחר מכן, התמודדה מור מול האלופה הקודמת מירטל מק'אטר (אנ'), הביסה אותה וניצחה שוב באליפות ארצות הברית הפתוחה בטניס ליחידות. מור היא האישה היחידה בהיסטוריה ששיחקה בשיטת "הטובה מחמש מערכות" בשני ימים עוקבים, במהלכם התחרתה ב-105 משחקים ליחידות.

מספר ימים לאחר ניצחונה של מור על ג'ונס פרקוהר, נציגי התאחדות הטניס האמריקאית (אנ'), החליטו לשנות את החוקים כך שנשים לא יתחרו יותר בשיטת "הטובה מבין חמש מערכות" אלא בשיטה חדשה: "הטובה מבין שלוש מערכות", זאת עקב תשישותה של פרקוהר בתחרות. מור התרגזה על שינוי החוקים וטענה כי לא היה צריך לשנותם ללא התייעצות מוקדמת עם שחקניות הטניס. בשנת 1902, זכתה באליפות ארצות הברית הפתוחה בטניס לזוגות מעורבים. בשנת 1903, זכתה באליפות ארצות הברית הפתוחה בטניס ליחידות ולזוגות. בשנת 1904, זכתה שוב באליפות ארצות הברית הפתוחה בטניס לזוגות מעורבים, ובשנת 1905, זכתה באליפות ארצות הברית הפתוחה בטניס ליחידות.

נפטרה בשנת 1959 מכשל לבבי בסטארק (אנ'), פלורידה.

אותות הוקרה
-----------

בשנת 1971, ניבחרה להיכלל בהיכל התהילה הבינלאומי לטניס (אנ').

קישורים חיצוניים
----------------

ויקישיתוף מדיה וקבצים בנושא **אליזבת מור** בוויקישיתוף

* אליזבת מור, באתר היכל התהילה של הטניס

הערות שוליים
------------

1. 1 2 3 4  MOORE, ELISABETH, Edelson, Paula. A to Z of American Women in Sports. Infobase Publishing, 2014.
2. 1 2 3 4  Elisabeth Moore, The International Tennis Hall of Fame
3. 1 2 3  Joan N. Burstyn, ed. (1997). Past and Promise : Lives of New Jersey Women (1st Syracuse University Press ed.). Syracuse, N.Y.: Syracuse University Press. pp. 173–174
**אברהם סרלואיס** (9 בפברואר 1916 – 14 ביולי 1985) היה דיפלומט ישראלי, איש משרד החוץ שכיהן בתפקידי שגריר באקוודור, ברפובליקה הדומיניקנית, בפרגוואי ובאל סלוודור.

ביוגרפיה
--------

אברהם (בראם) סרלואיס נולד באמסטרדם, הולנד לאביו, הרב אליעזר סרלואיס, ולאמו לאה לבית אשר, והיה השני מבין ארבעה ילדים. אביו הרב סרלואיס היה דיין, ובשנת 1936 מונה לרב הראשי של הקהילה היהודית באמסטרדם. 

### בשואה

לאחר הכיבוש הנאצי של הולנד מונה אביו, הרב אליעזר סרלואיס, כחבר ביודסה ראט פור אמסטרדם - היודנראט של קהילת יהודי העיר. באוקטובר 1942 נעצרה כל משפחתו של סרלואיס, ונשלחה למחנה וסטרברוק ומשם לאושוויץ. אברהם סרלואיס שרד את השנתיים וחצי הבאות כשהוא מועבר בין מחנות שונים ועובר תלאות רבות. 

ב-23 באפריל 1945, במהלך העברתו עם קבוצת אסירים מברגן-בלזן מזרחה לטרזיינשטט, שוחרר על ידי הצבא האדום שהתקדם ממזרח, ליד טרביץ' שבצ'כוסלובקיה. כמרבית אסירי הקבוצה שיצאה מברגן-בלזן, היה חולה בטיפוס הבהרות. חברי הקבוצה הושמו בבידוד למספר שבועות, והרוסים סיפקו להם טיפול רפואי בטיפוס ובכינמת. לאחר מכן הועברו לידי האמריקאים, ולבסוף הורשו לחזור לארצותיהם. ב-23 ביוני 1945 חזר סרלואיס להולנד, שם טופל בבתי חולים במאסטריכט ובאמסטרדם, וגילה שהוא היחיד מבני משפחתו ששרד.

### במשרד החוץ

ב-1951 עלה סרלואיס לישראל, השתקע בירושלים והצטרף למשרד החוץ. בראשית דרכו היה עוזר במחלקת החקר, וב-1957 יצא לשליחותו הראשונה בצירות ישראל במונטווידאו, אורוגוואי, תחילה כמזכיר שני ובהמשך כמזכיר ראשון. ב-1961 היה יועץ בשגרירות ישראל ברומא, איטליה לתקופה קצרה, ולאחריה חזר לישראל. בין 1961–1964 היה סגן מנהל הלשכה לאמריקה הלטינית במשרד החוץ.

ב-1964 יצא שוב לאמריקה הלטינית והיה ממונה זמני על הנציגות, ובהמשך שגריר, בקיטו, אקוודור. ב-1967 עבר לסנטו דומינגו לכהן כשגריר ישראל ברפובליקה הדומיניקנית וכשגריר לא-תושב בג'מייקה. ב-1969 שב לישראל, והיה סגן מנהל מחלקת אירופה 2 במשרד החוץ. ב-1971 מונה לסגן מנהל המחלקה לקשרי תרבות ומדע.

ב-1976 מונה כשגריר ישראל באסונסיון, פרגוואי, וב-1978 עבר לסן סלוודור לכהן כשגריר ישראל באל סלוודור. הוא שב לישראל ב-1980, אז פרש לגמלאות.

סרלואיס נפטר בירושלים ב-14 ביולי 1985. היה נשוי לקלרה לבית וייס ואב לשניים.

קישורים חיצוניים
----------------

* אברהם סרלואיס, באתר משרד החוץ
* סיפור תלאותיו והישרדותו של אברהם סרלואיס, בארכיון יד ושם
**המיילדת מוונציה** (באנגלית: **The Midwife of Venice**) הוא רומן היסטורי מאת רוברטה ריץ' אשר יצא לאור בשנת 2011. הספר עוקב אחרי חנה לוי, מיילדת בגטו היהודי בוונציה במאה ה-16. הספר תורגם ל-8 שפות שונות ויצא בישראל בתרגומה של סמדר מילוא בהוצאת כנרת בשנת 2014.

בשנת 2018 יצא ספר המשך, "משפט בוונציה".

עלילה
-----

"המילדת מוונציה" הוא סיפורה של חנה, מיילדת יהודייה כבת 25 הגרה בגטו בוונציה של המאה ה-16. חנה נשואה לאיזק אך עדיין לא נולד לה ילד משלה. בעלה איזק הוא סוחר, שנשבה על ידי שודדי ים ומוחזק במלטה עד שייאסף הכופר לשחרורו.

בתחילת הסיפור מגיע הרוזן פאולו די פדובאני לביתה של חנה ומבקש ממנה שתבוא להציל את אשתו משום שכבר יומיים היא מתקשה בלידה. הוא מוכן לעשות כל מה שברצונה של חנה כדי שתבוא לקראתו ותעזור לו. חנה דורשת 200 דוקטים, כסכום הכופר שנדרשה כדי לשחרר את בעלה. סכום זה נחשב באותה תקופה לסכום גבוה וכמעט בלתי נתפס. חנה מסכנת את כל היהודים בגטו, שכן באותה תקופה חל איסור על יהודים העוסקים במקצועות הרפואה לטפל בנוצרים.

בהגעתה של חנה לבית הרוזן מתואר המאבק שהיא מנהלת על חייה של לוצ'יה, אשת הרוזן, ועל חיי התינוק.

התינוק ששמו מתאו, נולד בריא ושלם, והרוזן משלם לחנה 200 דוקטים בהתאם להבטחתו אליה.

במקביל, איזק, בעלה של חנה, מפליג למלטה כדי לקנות בדים שאותם ימכור וירוויח עליהם כסף. במהלך ההפלגה שודדי ים תוקפים את האונייה בה הפליג. הוא נמכר לג'וזף, סוחר עבדים. הרוזן ואשתו נאלצים לצאת למסע כלשהו, וחנה מגלה כי מתאו, התינוק שלהם, נעלם מעריסתו.

חנה מצילה את מתאו מידי ניקולו, אחיו של הרוזן אשר חטף את התינוק. חנה עולה על אונייה עם מתאו בעקבות איזק למלטה.

היא מגיעה לאדמת מלטה והולכת לכיכר העיר. שם היא רואה את איזק. הם מתאחדים בשנית ומחליטים לגדל יחדיו את מתאו.

דמויות
------

* **חנה לוי** - מיילדת יהודייה בת 25 הגרה בגטו בוונציה. שמה נודע בכל העיר בזכות כישרונה והצלחותיה הרבות בלידת תינוקות והצלת האימהות גם במצבים קשים המתעוררים בזמן לידות. חנה אמיצה וטובת לב.
* **איזק לוי** - בעלה של חנה. אוהב ומעריך מאוד את אשתו. איזק מוכן היה לסכן את עצמו ולנסוע באונייה לצורך מסחר כדי שהוא ואשתו יוכלו לחיות חיים טובים ועשירים יותר.
* **הרוזן פאולו די פדובאני** - רוזן עשיר מוונציה.
* **אשת הרוזן לוציה** - אשתו של הרוזן פדובאני המתקשה בלידה, מתוארת כחלשה ונעה בין חיים ומוות. במהלך חייה חוותה מספר לידות ובכל הפעמים ילדיה מתו.
* **ג'וזף** - מתואר כאיש שמן ואלים. הוא סוחר בעבדים וגם קונה את איזק, בעלה של חנה. אין לו כבוד לאנשים אחרים או לרכוש. הדבר בא לידי ביטוי באופן התנהגותו לעבדים שהוא קונה.
* **מתאו** - בנו של הרוזן. מתואר כתינוק שמנמן בעל עיניים כחולות.

קישורים חיצוניים
----------------

* אתר טקסט - המיילדת מוונציה, 2014
* טלי פרקש, המיילדת היהודייה שמשגעת את העולם, באתר ynet, 26 באוקטובר 2015
**חוקת 1936** ("חוקת סטלין") הייתה חוקת ברית המועצות החל מקבלתה מ-1936 וכלה בקבלת החוקה החדשה ב-1977. יום קבלת החוקה נקבע ל-5 בדצמבר, וכחג לאומי היה יום חופש.

היסטוריה
--------

בסתיו 1935 החליט הוועד הפועל המרכזי של ברית המועצות להקים ועדה בת 31 חברים, בראשות יוסיף סטלין, לכתיבת חוקה חדשה. הנימוק להחלטה היה 'התקופה החדשה' בקורות המדינה, שהחלה לאחר שהושלם כינון הסוציאליזם בה. ב-12 ביוני 1936 פורסמה בעיתונות טיוטת החוקה, ובמשך מספר חודשים התקיים דיון ציבורי לגביה. 1.5 מיליון הצעות לשינויים נשלחו לוועדה; אלה מהן שלא תאמו את מדיניות הממשל לא הושמדו אלא נשמרו בארכיון, תחת הכותרת "תגובות עוינות". דוגמה להצעה כזו היא הנהגת בחירת ישירה של יו"ר נשיאות הסובייט העליון (ראש המדינה; מקביל לתפקיד הנשיא בישראל), שסטלין דחה בטענה שהיא "נוגדת את הדמוקרטיה".

סטלין השתתף רבות בפעילות הוועדה, אולם ניקולאי בוכארין הוא שטען לבכורה בניסוח החוקה. החוקה התקבלה ב-5 בדצמבר 1936 ופורסמה למחרת בעיתונות.

בשנת 1962 החליט ניקיטה חרושצ'וב להקים ועדה להכנת חוקה חדשה, וזו השלימה את מלאכתה ב-1977.

תוכן החוקה
----------

החוקה כללה 13 פרקים ובהם 146 סעיפים. הכרזתה המרכזית: הושלמו המאמצים לכונן סוציאליזם בברית המועצות. משמעותה המעשית של ההכרזה היא ביטול מוחלט של בעלות פרטית על אמצעי הייצור, שהותרה באופן מצומצם קודם לכן. כן ניתנה לראשונה לכל אזרחי המדינה זכות הצבעה בבחירות חשאיות. אך הייתה זו זכות סמלית; בבחירות השתתף מועמד אחד, הלא הוא מועמד המפלגה.

בסעיף 126 הוכרזה המפלגה הקומוניסטית של ברית המועצות כנציגת העם וכמובילתו. הסובייט העליון הוכרז כגוף השלטוני והחוקתי העליון במדינה. בין כינוסיו החזיקה נשיאותו, גוף מצומצם שמונה את בכירי חבריו, בכלל הסמכויות של ראש מדינה.

שמה של הממשלה, "מועצת הקומיסרים העממיים" לא שונה אלא ב-1946, ומאז היא נקראה בפשטות "מועצת השרים". עם זאת, במצבה חל שינוי מהותי יותר: נשללה ממנה הסמכות התחיקתית והיא הפכה לגוף ביצועי.

בחוקה נקבעה דרישת הסף לעריכת שינויים בה, רוב של שני-שלישים במליאת הסובייט העליון. במהלך השנים נערכו בה עשרות שינויים.

יישום החוקה
-----------

החוקה הכירה בחירויות נרחבות, בהן חופש הדיבור, חופש ההתכנסות וחופש העיתונות, אך בפועל לא מומשו הזכויות הללו אלא כשרצה בכך השלטון. כך נותר על כנו מצב החירות במדינה.

החוקה הכריזה על בחירות חופשיות וחשאיות. עם זאת, היות שבקלפי היה מועמד אחד בלבד, הבחירות היו הליך רשמי נטול משמעות מעשית. יתר על כן, שם המועמד הודפס על פתק ההצבעה, ומי שרצה לשנות בו משהו נאלץ להיכנס לתא מיוחד. מובן שוועדת הקלפי, שכל חבריה היו אנשי מפלגה נאמנים, תיעדה את שמות המעטים שמימשו את הזכות המיוחדת הזו. התהליך תרם, מן הסתם, לכך שהמועמד היה זוכה תמיד ברוב מוחלט של קולות הבוחרים.

בחוקה הוכרז יו"ר נשיאות הסובייט העליון כראש המדינה. ברם, תפקידו היה סמלי, ובשלטון המעשי המשיכו להחזיק מזכ"ל המפלגה והלשכה הפוליטית הבכירה שלה. מצב זה שרר גם ברמה המקומית: מזכ"ל סניף המפלגה המקומי החזיק בכוח רב יותר מיושב ראש הסובייט המקומי, אף שמעמד האחרון היה רם יותר.

הסעיפים הליברליים בחוקה נכללו בה, בין היתר, על מנת לרכוש את תמיכת הציבור לקראת ההתמודדות הקרבה עם גרמניה הנאצית.

קישורים חיצוניים
----------------

* חוקת ברית המועצות (ברוסית)
* חוקת ברית המועצות (באנגלית)

הערות שוליים
------------

1. ↑  שנתיים לאחר מכן הוציאו סטלין להורג.
**דרך מבוא השמש** היא דרך המתוארת במקרא, במסלול זריחת השמש, ממזרח למערב, מעבר הירדן לארץ ישראל. מסלולה הקדום עובר לצדו הצפוני של נחל תרצה. הוא עולה עד עין בידאן בשיפוע מתון ומשם בעלייה חדה לעיר שכם. כיום מזהים את תוואי הדרך בקירוב עם חלקו המזרחי של כביש 57. דרך מבוא השמש מתחברת בפאתי שכם עם דרך האבות, המובילה לבית אל ולירושלים.

הדרך מוזכרת במקרא פעם אחת בלבד, כמכוונת למקום בו נכרתה הברית עם עם ישראל בהר גריזים ובהר עיבל לאחר הכנסו לארץ כנען, בספר דברים:

"וְהָיָה, כִּי יְבִיאֲךָ ה' אֱלֹהֶיךָ, אֶל-הָאָרֶץ, אֲשֶׁר-אַתָּה בָא שָׁמָּה לְרִשְׁתָּהּ וְנָתַתָּה אֶת-הַבְּרָכָה עַל הַר גְּרִזִים, וְאֶת הַקְּלָלָה עַל הַר עֵיבָל. הֲלֹא הֵמָּה בְּעֵבֶר הַיַּרְדֵּן, אַחֲרֵי דֶּרֶךְ מְבוֹא הַשֶּׁמֶשׁ, בְּאֶרֶץ הַכְּנַעֲנִי, הַיֹּשֵׁב בָּעֲרָבָה מוּל, הַגִּלְגָּל, אֵצֶל, אֵלוֹנֵי מֹרֶה".
סעיפה המזרחי של דרך זו, המוביל מעבר הירדן אל המדבר, נקרא "דֶּרֶךְ הַשְּׁכוּנֵי בָאֳהָלִים".

על פי המסורת יש להניח כי כל הכניסות של האבות ושל עם ישראל לארץ ישראל היו בדרך זו.
המקום הראשון אליו הגיע אברהם בבואו מחרן לארץ ישראל היה שכם: "וַיַּעֲבֹר אַבְרָם בָּאָרֶץ עַד מְקוֹם שְׁכֶם עַד אֵלוֹן מוֹרֶה וְהַכְּנַעֲנִי אָז בָּאָרֶץ". במסלול זה הלך גם יעקב בשובו מחרן, כפי שנאמר: "וְיַעֲקֹב נָסַע סֻכֹּתָה, וַיִּבֶן לוֹ בָּיִת; וּלְמִקְנֵהוּ עָשָׂה סֻכֹּת, עַל-כֵּן קָרָא שֵׁם-הַמָּקוֹם סֻכּוֹת. וַיָּבֹא יַעֲקֹב שָׁלֵם עִיר שְׁכֶם, אֲשֶׁר בְּאֶרֶץ כְּנַעַן, בְּבֹאוֹ, מִפַּדַּן אֲרָם; וַיִּחַן, אֶת-פְּנֵי הָעִיר". גם כשנכנסו בני ישראל לארץ ישראל בזמן יהושע בן נון הם עברו בדרך מבוא השמש, ככתוב בציווי לעיל.

משמעות השם
----------

במקרא משמעות הביטוי "בוא השמש" היא שקיעת השמש, כי לשם השמש באה, דוגמאות לכך במקרא:

"וְזָרַח הַשֶּׁמֶשׁ **וּבָא הַשָּׁמֶשׁ** וְאֶל־מְקוֹמוֹ, שׁוֹאֵף זוֹרֵחַ הוּא שָׁם"

"וַיִּפְגַּע בַּמָּקוֹם וַיָּלֶן שָׁם כִּי־**בָא הַשֶּׁמֶשׁ**"

הדרך נקראת דרך מבוא השמש משום שזאת דרך רוחבית ההולכת ממזרח למערב.

קישורים חיצוניים
----------------

* שלמה גולדשמידט, קטעים מתוך "פכים קטנים" – פרקי מבוא למורה להבנת הראליה בספר בראשית

הערות שוליים
------------

1. ↑  ספר דברים, פרק י"א, פסוקים כ"ט–ל'.
2. ↑  ספר שופטים, פרק ח', פסוק י"א.
3. ↑  בראשית, י"ב, ו'.
4. ↑  בראשית, ל"ג, י"ז–י"ט.
5. ↑  יהושע, א', ד'.
6. ↑  קהלת, א', ה'.
7. ↑  בראשית, כ"ח, י"א.
**דמי פינוי** הוא תשלום עבור הנכונות לפנות שטח מושכר. 

בהתאם לפסיקות של בתי המשפט בישראל אודות נכסים המוחזקים על ידי דיירים מוגנים, נקבע כי בעת פינוי יזום של דייר (בהתאם לעילות הפינוי היזום של דייר מוגן) ישא בעל הנכס בתשלום העלויות של הפינוי: עלויות העברת הציוד והתכולה של הדייר, הוצאות למציאת דיור חלוף, שכר טרחת עורך דין, תשלום לשמאי ומתווך ומס רכישה. 

בנוסף, שגור מושג זה בתחומי הנדל"ן והמסחר, ומתייחס לתשלום נפרד אותו מוכן לשלם שוכר של נכס לדייר המפנה למענו את המושכר. בדרך כלל מדובר בנכסים הממוקמים במקומות בעלי מוניטין – בעיקר למסחר, כמו למשל: קניונים או מרכזים מסחריים הומי אדם, אך לעיתים גם השכרה של דירת מגורים תכלול דמי פינוי מוסכמים, במקומות בהם יש ביקוש מוגבר לדירות. 

דמי הפינוי הם עסקה נפרדת מעסקת השכירות, ובדרך כלל בעל הנכס אינו מעורב בה. בעוד השכירות עצמה נרקמת בין בעל הנכס לבין השוכר, את דמי הפינוי משלם שוכר הנכס לדייר הקודם לו תמורת הסכמתו לפנות את הנכס. זהו תשלום חד-פעמי אשר מהווה מעין "פיצוי" לשוכר המפנה או תשלום עבור מוניטין שצבר הנכס בזכותו. לעיתים כולל התשלום גם את השקעתו של השוכר המפנה. השקעה זו יכולה להיות בתשתית (מערכות תאורה, מדפי מכירה, גלריה, מיזוג אוויר, וכיוצא בזה), או בדמי פינוי ששילם הוא עצמו בעת כניסתו לנכס.

דוגמה: כאשר חברת גוגל ישראל ביקשה להרחיב את משרדיה במגדל אלקטרה היא שילמה לדייר אחר במגדל, משרד הפרסום אדלר חומסקי & ורשבסקי, דמי פינוי בסך 40 מיליון ש"ח.

ראו גם
------

* פינוי בינוי

קישורים חיצוניים
----------------

* עידו אפרתי, קחו 90 אלף דולר-רק תעופו מכאן, באתר nrg‏, 18 בנובמבר 2007

הערות שוליים
------------

1. ↑  שמאית מקרקעין אירית ונונו, אומדן שווי זכויות דיירות מוגנת ודמי פינוי
2. ↑  אורן פרוינד, האקזיט של אדלר חומסקי: מתפנים ממגדל אלקטרה ב־40 מיליון שקל, באתר כלכליסט, 24 במאי 2016
**המייל הקסום** (באנגלית: **Miracle Mile**) הוא סרט קולנוע אפוקליפטי אמריקאי מ-1988. הסרט מספר אודות מוזיקאי בלוס אנג'לס שמגלה באקראי שמלחמה גרעינית עומדת לפרוץ, ועל ניסיונו להציל את אהובתו בזמן. הסרט קרוי על שם שכונת מירקל מייל שם מתרחש רוב הסרט.

עלילה
-----

הארי, נגן טרומבון בן 30, מגיע ללוס אנג'לס להופעה עם התזמורת שלו באודיטוריום פאן-פסיפיק, ומכיר את ג'ולי במוזיאון בורות הזפת בלה בריאה. הם מתאהבים, מבלים את היום ביחד, וקובעים להפגש שוב בחצות לאחר המשמרת של ג'ולי בבית קפה על שדרת מירקל מייל.

הפסקת חשמל במלון של הארי גורמת לכך שהשעון המעורר שלו לא עובד, והוא מגיע אל בית הקפה לפנות בוקר ומגלה שג'ולי כבר עזבה. לאחר שלא ענתה לטלפון ובעודו מחכה שתתקשר אליו בחזרה, הוא עונה לצלצול בטלפון הציבורי: חייל שמשרת בכנף הטילים בבסיס מינוט שבדקוטה הצפונית, שניסה להתקשר אל אביו במספר דומה, מודיע לו שתוך 50 דקות ארצות הברית תפתח במתקפה גרעינית על ברית המועצות. הטלפון נקטע כאשר החייל נתפס ונורה בידיו מפקדיו. הארי, שלא בטוח אם זו מתיחה או אמיתי, מבשר ליתר יושבי בית הקפה את מה ששמע, והם יוצאים אל נמל התעופה הבין-לאומי של לוס אנג'לס במטרה לטוס אל אנטארקטיקה לפני שהסובייטים ירו טילים גרעיניים בחזרה. במקביל, אחת מלקוחות בית הקפה, לאנדה – סוכנת מניות בעלת קשרים – מגלה כי פוליטיקאים מוושינגטון בדרכם לחצי הכדור הדרומי, מה שמאשרר את טענתו של הארי, ומארגנת מסוק ממנחת של גורד שחקים במירקל מייל שייקח ציוד ומזון אל נמל התעופה.

בדרך אל נמל התעופה, הארי נוטש את הרכב הנוסע ותופס טרמפ עם וילסון – גנב במנוסה – ולאחר היתקלות עם המשטרה שנגמרת בפיצוץ תחנת דלק, הם מגיעים אל ג'ולי. הארי מעיר את ג'ולי ויחד הם אל הולכים אל המנחת בגורד השחקים שם מכרים של לאנדה מארגנים ציוד ואספקה, אולם לא נמצא טייס מסוק. הארי מחפש טייס ברחבי העיר המתעוררת, ולבסוף מוצא אחד במכון כושר ליד. במקביל, השמועה אודות המלחמה הגרעינית נפוצה ברחבי העיר, וכאוס מתחיל להשתולל עם הנץ החמה.

לבסוף, הארי וג'ולי מצליחים לחזור אל מנחת המסוקים בגורד השחקים, אולם זה מאוחר מדי: מעט לאחר המראת המסוק, טיל גרעיני פוגע בסביבת לוס אנג'לס ופעימה אלקטרומגנטית גרעינית משביתה את מנועי המסוק שצולל ומתרסק אל בורות הזפת בלה בריאה, שם הארי וג'ולי הכירו ביום שלפני כן. המסוק מוצף ושוקע בבוץ הטובעני, והזוג מוצאים את מותם.

שחקנים
------

* אנתוני אדוארדס – הארי וורשלו
* מייר וינינגהם – ג'ולי פיטרס
* ג'ון אגאר – איוון פיטרס
* לו הנקוק – לוסי פיטרס
* מיקלטי ויליאמסון – וילסון
* דניס קרוסבי – לאנדה
* קורט פולר – גרסטד
* בריאן תומפסון – טייס מסוק

ביקורת
------

הסרט זכה לביקורות טובות ממבקרים שונים ביניהם רוג'ר איברט.

ראו גם
------

* מלחמה גרעינית
* המלחמה הקרה

קישורים חיצוניים
----------------

* "המייל הקסום", במסד הנתונים הקולנועיים IMDb (באנגלית)
* "המייל הקסום", באתר נטפליקס
* "המייל הקסום", באתר AllMovie (באנגלית)
* "המייל הקסום", באתר Rotten Tomatoes (באנגלית)
* "המייל הקסום", באתר Box Office Mojo (באנגלית)
* "המייל הקסום", במסד הנתונים הקולנועיים KinoPoisk (ברוסית)

 "המייל הקסום", במסד הנתונים הקולנועיים IMDb (באנגלית)
**גִּלְדָּן כַּלְבִּי** (שם מדעי: *Scyliorhinus canicula*) הוא מין של כריש ממשפחת הגלדניים החי במדפי יבשות באוקיינוס האטלנטי, חופי בריטניה ומחופי נורווגיה ודרומה עד לחופי סנגל וכן במדינות הים התיכון ובמערב הים השחור.

מאפיינים
--------

אורכו של כריש קטן זה עד מטר אחד ומשקלו מגיע לשני ק"ג. כריש זה מנומר בצהוב עד כחול עם נקודות שחורות-ורודות. גופו בעל עור חלקלק והוא בעל סנפירים מעטים, בעיקר בסמוך לזנב הקצר והמגושם. הראש קטן ומזדקר למעלה והעיניים גדולות ומותאמות לראיית לילה. לזכרים ישנם לסתות ושיניים גדולות יותר מהנקבות.

הכרישים ניזונים מיצורי ים כמו סרטנים, רכיכות ודגים קטנים ומגוונים בקווצי עור, תולעים ומיתרני זנב.

הכרישים מתרבים במים הרדודים ומדביקים את הביצים בסמוך לאצות ים. אחרי 5-11 חודשים, תלוי בתאריך ובמזג האוויר, הצאצאים בוקעים ומתחילים לנוע באופן עצמאי.

קישורים חיצוניים
----------------

ויקישיתוף מדיה וקבצים בנושא **גלדן כלבי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* FB
* ADW
* ITIS
* NCBI
* GBIF
 |

הערות שוליים
------------

1. ↑  גלדן כלבי באתר הרשימה האדומה של IUCN
2. ↑  מילון בעלי חיים: דגי סחוס (תש"ס), 2000. האקדמיה ללשון העברית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007565855005171
* LCCN: sh85119187

 |
פירוש נוסף ערך זה עוסק באזור גאוגרפי במזרח אנגליה. אם התכוונתם למשמעות אחרת, ראו מזרח אנגליה.
נורפוק וסאפוק, מהווים את מרכז אנגליה. קיימברידג'שייר נמצאת מערבית למזרח אנגליה ואסקס לדרומה.
**מזרח אנגליה** (באנגלית: **East Anglia**) היא אזור גאוגרפי במזרחה של אנגליה. מזרח אנגליה הוא שמה של ממלכה קדומה - ממלכת מזרח אנגליה שהייתה אחת מממלכות ההפטרכיה, וכללה את האזורים נורפוק וסאפוק - אזורים בהם התיישבו מתיישבים דנים שנקראו בהתאם "אנשי הצפון" - "נור פוק" ו"אנשי הדרום" - אנגלים שמקורם מאזור אנגלן שבצפון גרמניה.

יש הכוללים גם חלקים ממחוזות קיימברידג'שייר ואסקס באזור זה, וכן חלק מלינקולנשייר.

העיקריות בערי האזור הם נוריץ', איפסוויץ' וקיימברידג'.

חצי האי מזרח אנגליה מהווה חלק מאזור מזרחה של אנגליה.

גאוגרפיה
--------

כמות המשקעים באזור נמוכה, וככל אנגליה הוא מוגדר כאזור בעל אקלים ימי. הטמפרטורות נעות בין 5 - 10 מעלות צלזיוס בחודשי החורף ל-20 - 25 מעלות צלזיוס בחודשי הקיץ (אף שנמדדו בקיץ גם טמפרטורות של 35 מעלות צלזיוס).

האזור מישורי ברובו, ופלגים רבים חוצים אותו. פלגים אלה מאפשרים את קיום החקלאות באזור.

העיר הגדולה באזור היא העיר איפסוויץ'.

היסטוריה
--------

 ערך מורחב – **ממלכת מזרח אנגליה**  

ממלכת מזרח אנגליה נוצרה בשנת 520 לערך, ממיזוגם של אזור נורפוק וסאפוק. ממלכה זו הייתה חלק משבע ממלכות ההפטרכיה - הממלכות של אנגליה הקדומה כפי שאלה הוגדרו במאה ה-12 על ידי הנרי מהנטינגדון.

בשנת 616, לאחר ניצחון על ממלכת נורת'מבריה הסמוכה שהייתה יריבה לה, הייתה ממלכת מזרח אנגליה החזקה בממלכות האנגלו סקסיות של אנגליה, ומלכה של הממלכה - ראדוואלד מלך למעשה על כל ממלכות אנגליה, אולם זמן קצר לאחר מכן נוצחה מזרח אנגליה על ידי ממלכת מרסיה, ובשנת 794 נכבשה הממלכה על ידי אופה מלך מרסיה, ומלכה של מזרח אנגליה - את'לברט נהרג. 

בין השנים 825–827 מרדו תושבי מזרח אנגליה וזכו לעצמאות ממרסיה. ב-20 בנובמבר 870 הרגו פולשים ויקינגים דנים את אדמונד מלך מזרח אנגליה וכבשו את הממלכה. האנגלו-סקסונים שחררו את הממלכה בשנת 920 אולם זו נכבשה מחדש על ידי קאנוט הגדול בשנים 1015–1017.

עד המאה ה-17 היו מרבית שטחי מזרח אנגליה שטחי ביצה. במהלך המאה ה-17 נחפרו תעלות אשר אפשרו הפיכת האזורים לשטחים חקלאיים באמצעות ניקוז המים וניצולם. האזור שגשג בשל הצלחת החקלאות עד ראשית המהפכה התעשייתית אשר הביאה להגירה לאזורים בהם נבנו מפעלים רבים.

במהלך מלחמת העולם השנייה נבנו באזור בסיסים רבים של חיל האוויר המלכותי וחיל האוויר של ארצות הברית בשל השטחים הפתוחים הרבים שהיו באזור, ובשל קרבתו לאירופה.

ראו גם
------

* מזרח אנגליה (אזור מנהלי)

קישורים חיצוניים
----------------

ויקישיתוף מדיה וקבצים בנושא **מזרח אנגליה** בוויקישיתוף
* פורום מזרח אנגליה
* ההיסטוריה של מזרח אנגליה(הקישור אינו פעיל)
* מזרח אנגליה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007567864605171
* GND: 4085518-1
* LCCN: sh85040523
* VIAF: 240813856
* WorldCat (עם VIAF): 240813856

 |
**אליזבת הארדוויק** (באנגלית: **Elizabeth Hardwick**; ‏27 ביולי 1916 – 2 בדצמבר 2007) הייתה מבקרת ספרות וסופרת אמריקאית.

ביוגרפיה
--------

הארדוויק נולדה בלקסינגטון, קנטקי, למשפחה פרוטסטנטית אדוקה. היא סיימה תואר ראשון באוניברסיטת קנטקי בשנת 1938, ושנה לאחר מכן גם תואר שני באותו מוסד. משם עברה לניו יורק, ללימודי דוקטורט באוניברסיטת קולומביה. בשנת 1947 הוענקה לה מלגת גוגנהיים.

בשנת 1949 נישאה למשורר רוברט לוול. לזוג נולדה בת, הארייט לוול. בשנת 1972, עזב לוול את הארדוויק ונישא לאחרת.

בשנת 1959, פרסמה הארדוויק מסה בכתב העת Harper's תחת הכותרת "The Decline of Book Reviewing" ("שקיעתה של ביקורת הספרים"). המסה הכילה ביקורת חריפה על מצב ביקורות הספרים בכתבי העת האמריקאיים של אותה עת, ובראשם המוסף הספרותי של הניו יורק טיימס. בשנת 1962, בזמן שביתת העיתונות הכללית בניו יורק, סייעה הארדוויק לג'ייסון אפסטין, רוברט לוול, ברברה אפסטין, ורוברט סילברס לייסד את כתב העת המשפיע The New York Review of Books.

בשנות ה-70 וה-80 לימדה הארדוויק כתיבה יוצרת במכללת בארנרד ובבית-הספר לאמנויות באוניברסיטת קולומביה. היא נתנה לתלמידיה ביקורות כנות על עבודתם, וטיפחה את המבטיחים ביניהם.

בשנת 1996 נבחרה לאקדמיה האמריקאית לאמנויות ולמדעים. היא מתה במנהטן בשנת 2007.

יצירתה
------

הארדוויק חיברה שלושה רומנים: *The Ghostly Lover*‏ (1945); *The Simple Truth*‏ (1955); ו-*Sleepless Nights*‏ (1979). אסופּה מסיפוריה הקצרים פורסמה לאחר מותה, תחת הכותרת *The New York Stories of Elizabeth Hardwick*‏ (2010).

כמו כן פרסמה ארבע אסופּות של מסות ומאמרי ביקורת: *A View of My Own*‏ (1962); *Seduction and Betrayal*‏ (1974); *Bartleby in Manhattan*‏ (1983); ו-*Sight-Readings*‏ (1998).

בשנת 1961 ערכה ופרסמה מבחר ממכתביו של ויליאם ג'יימס, ובשנת 2000 פרסמה ביוגרפיה קצרה על הרמן מלוויל.

בשנת 2008 בחרה ההוצאה לאור Library of America לכלול את כתבתה של הארדוויק על פשעיו של קריל צ'סמן ברטרוספקטיבה של "מאתיים שנות כתיבה על פשע אמיתי".

כתביה טרם תורגמו לעברית.

קישורים חיצוניים
----------------

* ריאיון עם הארדוויק (אנגלית) בכתב העת The Paris Review
* רשימה (אנגלית) מאת דרק וולקוט על הארדוויק, ב-New York Review of Books.
* אליזבת הארדוויק, באתר אנציקלופדיה בריטניקה (באנגלית)

הערות שוליים
------------

1. ↑  כריסטופר לימן-האופט, נקרולוג (אנגלית) באתר הניו יורק טיימס, 4 בדצמבר 2007.
2. 1 2  פול ביילי, נקרולוג באתר האינדיפנדנט, 8 בדצמבר 2007.
3. ↑  רשימת חברי האקדמיה לשנים 1780–2010 באות H (אנגלית) באתר האקדמיה.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007271602905171
* BIBSYS: 90081301
* BnF: cb12612005w (data)
* CiNii: DA04822180
* GND: 124036694
* ISNI: 0000 0001 0878 3642
* LCCN: n79077178
* NKC: xx0232283
* NTA: 072131853
* RERO: 02-A003347771
* SELIBR: 241143
* SNAC: w6hq3x3c
* SUDOC: 05054456X
* VIAF: 22261787
* WorldCat: lccn-n79077178

 |
פירוש נוסף ערך זה עוסק בסוג דגן רב-שנתי. אם התכוונתם למשפחה מסדרת הכרישאים, ראו גלדניים.

**גִּלְדָּן** (שם מדעי: *Elytrigia*) הוא סוג דגן רב שנתי, ממשפחת הדגניים.

מאפיינים
--------

דגן זה מאופיין בכך ששיבוליו הדוקות מאוד, עד שאינן עבות מגבעולו.

טקסונומיה
---------

סוג זה הופרד מהסוג אַגְרוֹפִּירוֹן (Agropyron) ושמו העברי ניתן על שום האיברים הגלדניים של השיבולית.

לדגן זה כ-40 מינים.

גלדן בארץ ישראל
---------------

5 מיני גלדן גדלים בארץ ישראל:

המין העיקרי של דגן זה, הגלדן הסמרני גדל בר בעיקר שטחי מישור החוף, על אדמת חול וסלעי כורכר, ואף סמוך מאוד לים, כאשר מין זה עמיד בצורה רבה מפני רסס גלי הים המלוחים. 

מינים נוספים הגדלים בישראל:

* הגלדן המוארך - גדל באזורי ביצות.
* הגלדן המחוספס - גדל בחרמון (ולעיתים נדירות גם בגליל העליון).

לקריאה נוספת
------------

* מיכה לבנה, **לקסיקון החי והצומח של ארץ-ישראל**, כרך א', עורך: עזריה אלון, מדינת ישראל - משרד הביטחון, תשנ"ד - 1994 (ע"ע אגריפירון סמרני) (הספר בקטלוג ULI)

קישורים חיצוניים
----------------

ויקישיתוף מדיה וקבצים בנושא **גלדן** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* GBIF
* IPNI
* צמחיית ישראל ברשת
* Tropicos
 |

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph536683

 |
**מונויד בראוור** הוא מונויד סופי המכיל את החבורה הסימטרית. עבור n קבוע, אברי המונויד {\displaystyle {\mathcal {B}}\_{n}} הם חלוקות של הקבוצה {\displaystyle 1,\dots ,n,1',\dots ,n'} ל-n זוגות. אפשר לצייר כל חלוקה כזו כמלבן בן שתי שורות, מ-1 עד n בשורה העליונה ומ-{\displaystyle 1'} עד {\displaystyle n'} בתחתונה, עם שרוכים המחברים נקודות בזוגות. המכפלה של שני איברים במונויד נעשית על ידי הצבת האיבר השני מתחת לראשון, זיהוי השורה העליונה באיבר השני עם השורה התחתונה באיבר הראשון, והרכבה של הפונקציות החלקיות שהאברים מגדירים. נקודות שהיו מחוברות בשורה העליונה של האיבר הראשון נשארות מחוברות, כמו גם נקודות שהיו מחוברות בשורה התחתונה של האיבר השני. עשויות להתקבל לולאות, הנספרות בנפרד. השמטת הלולאות מגדירה מונויד מנה, {\displaystyle {\tilde {\mathcal {B}}}\_{n}}. חלוקות המגדירות התאמה בין השורה העליונה לתחתונה מהוות תמורות, והכפל שהגדרנו לעיל הוא במקרה כזה הרכבת התמורות. לכן החבורה הסימטרית S\_n מוכלת במונויד {\displaystyle {\mathcal {B}}\_{n}} (וגם במנה {\displaystyle {\tilde {\mathcal {B}}}\_{n}}).

מונויד בראוור שייך למשפחה של **אלגברות דיאגרמה**, שהן מבנים אלגבריים שהפעולות שלהם מוגדרות באמצעות דיאגרמות וציורים. אם במקום חלוקות נראה כל מלבן כאיחוד של שרוכים, כדוגמת קשר או שזר, נקבל מונויד של **סבכים** (tangles). שני סבכים הם שווים אם אפשר לעבור ביניהם בצעדי ריידמייסטר השני (הרחקת שרוכים המונחים זה על גבי זה, זה מזה) והשלישי (העברת שרוך מעל או מתחת להצטלבות של שני שרוכים אחרים), אבל לא הראשון (התרת לולאה בשרוך נתון). מונויד הסבכים אינו נוצר סופית (אפילו כאשר n=2). תת-המונויד הנוצר על ידי הצמות שבהן נעשית פעולת הצלבה אחת, והסבך שבו מחוברות זו לזו שתי נקודות סמוכות וכך גם הנגדיות להן בשורה האחרת, הוא **מונויד Birman-Murakami-Wenzl**, שמסמנים {\displaystyle BMW\_{n}}. יש הטלה מן המונויד הזה למונויד בראוור (שכח את המבנה הטופולוגי).

דוגמאות נוספות שאפשר לשייך לאותה משפחה הן אלגברות טמפרלי-לייב (Temperley-Lieb) ואלגברת בירמן-מורקמי-ונזל (Birman–Murakami–Wenzl), ששתיהן שייכות לתורת הקשרים. 

מונויד בראוור קרוי על שם ריכרד בראוור, אבי חבורת בראוור, אף כי המבנים אינם קשורים זה לזה.
**מונוטרימטום** (שם מדעי: *Monotrematum*; מיוונית: "חור אחד") הוא סוג יונק נכחד ממשפחת הברווזניים, אשר היה קרוב לברווזן המודרני אך גדול יותר. בשונה משאר יונקי הביב הוא לא התקיים באוקיאניה אלא בארגנטינה של הפלאוקן שלפני 61 מיליון שנה מזמננו. שמו נקרא עקב החור הגדול שבמקורו שהכיל שיניים טוחנות עדינות, אשר נעדרים אצל הברווזן המודרני.

המאובנים שלו התגלו ב-1975 בתצורות סלמנקה (אנ') שבפטגוניה והוא תואר למדע ב-1992 בידי החוקר פאסוגל. המאובנים מצויים כיום במוזיאון בטרלאו ובמדינה לה פלטאה. הסוג תואר בתחילה כמין של אובדורודון, אך בהמשך הופרד לסוג עצמאי בעל מין יחיד - *Monotrematum sudamericanum*, שפירושו: "דרום-אמריקאי".

המונוטרימטום היה הגדול שבין הברווזניים, ומגודל השיניים הטוחנות שלו היו כפולות בגודלם משיני האובדורודון הקרוב. הדבר מרמז שהיונק הגיע לאורך של מעל מטר בבגרותו וכנראה היה שחיין חזק בעל מקור עבה ושיניים טוחנות שהותאמו לפיצוח צדפות, סרטנים ואולי גם דגים קדומים.

קישורים חיצוניים
----------------

ויקישיתוף מדיה וקבצים בנושא **מונוטרימטום** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
במתמטיקה, **מונום** (חד-איבר) הוא ביטוי מהצורה {\displaystyle ax^{n}}, כאשר x משתנה, a המקדם שלו ו-n מספר טבעי שנקרא ה**מעלה** או ה**דרגה** של המונום. מונומים הם אבני הבניין המרכיבים פולינומים. כל פולינום הוא סכום של מונומים ממעלות שונות.

{\displaystyle 7x^{5}} ו-{\displaystyle x^{3}} הם דוגמאות למונומים (לשני יש מקדם השווה ל-1). גם המספר 6 הוא דוגמה למונום כי {\displaystyle 6x^{0}=6}.

הערה: לעיתים נוח להגדיר מונומים כביטויים מהצורה x^{n} בלבד (כלומר דורשים {\displaystyle a=1}). במקרה זה נקרא למונום כזה **מונום מתוקן**.

מונומים כבסיס
-------------

המונומים המתוקנים {\displaystyle 1,x,x^{2},\dots ,x^{n}} מהווים בסיס למרחב הפולינומים ממעלה n ומטה, כמרחב וקטורי מעל שדה המקדמים. הקבוצה האינסופית {\displaystyle 1,x,x^{2},\dots } היא בסיס למרחב הפולינומים כולו מעל השדה.

אם מתירים גם צירופים ליניאריים אינסופיים המונומים המתוקנים מהווים בסיס למרחב טורי החזקות הפורמליים מעל השדה.

מונומים בכמה משתנים
-------------------

מונום בכמה משתנים הוא ביטוי מהצורה {\displaystyle ax\_{1}^{n\_{1}}\cdots x\_{k}^{n\_{k}}} כאשר {\displaystyle x\_{1},\ldots ,x\_{k}} משתנים. למשל {\displaystyle 2x^{2}y^{5}} ו-{\displaystyle xyz^{4}}. 

המעלה של מונום בכמה משתנים מוגדרת כסכום המעריכים בביטוי. למשל מעלות הדוגמאות שנתנו הן {\displaystyle 7} ו-6 בהתאמה.

ראו גם
------

* פולינום

קישורים חיצוניים
----------------

* מונום, באתר MathWorld (באנגלית)
**NQC** (ראשי תיבות של **N**ot **Q**uite **C**) היא שפת תכנות, API ומהדר לערכת הרובוטיקה Mindstorms של חברת לגו. שפה זאת מתבססת בעיקר על שפת C אבל כוללת הגבלות מסוימות, כגון המספר המקסימלי של שגרות ומשתנים שמותרים, על פי גרסת הקושחה שקיימת בערכה. השפה פותחה על ידי דייוויד באום.

סביבת פיתוח משולבת עבור NQC קיימות למגוון פלטפורמות שכוללות את Microsoft Windows ,Mac OS X ,לינוקס ,BeOS ו-DOS.

תוכנית דוגמה פשוטה בשפת NQC
---------------------------

תוכנת בדיקה פשוטה הנכתבת ב-NQC לערכת RCX עם מנוע המחובר ליציאה A עשויה להיראות כך:

```
task main () // main program
{
SetPower(OUT_A,OUT_FULL); // set power of motor A to 100% power
OnFor(OUT_A, 200); // let the motor run for 2 seconds, then turn it off
}
```

מנוע A ינוע במשך 2 שניות ואחר כך יפסיק.

חוקיות בטורניר
--------------

NQC אינה חוקית בשום טורניר המאושר על ידי FIRST. מספר קבוצות התלוננו על כך, עד כה ללא הצלחה.[דרוש מקור]

קישורים חיצוניים
----------------

* 

* אתר האינטרנט הרשמי של NQC
* סביבות פיתוח משולבות עבור פלטפורמות שונות:
	+ סביבת פיתוח משולבת של NQC עבור DOS (אורכב 15.05.2005 בארכיון Wayback Machine)
	+ סביבת פיתוח משולבת של NQC עבור BeOS
	+ סביבת פיתוח משולבת של NQC עבור OS X
	+ סביבת פיתוח משולבת של NQC עבור חלונות
	+ סביבת פיתוח משולבת של NQC עבור Linux
	+ סביבת פיתוח משולבת של NQC עבור Ubuntu
* שיעור NQC על ידי מארק אוברמרס
* שיעור NQC על ידי מאט מילר